Diari Oficial de la Generalitat Valenciana


Sumari del DOGV 3155, del 05-01-1998 (1997/12275)

ORDRE de 10 de desembre de 1997, de la Conselleria de Medi Ambient, per la qual es convoquen subvencions destinades a projectes d'educació ambiental als municipis inclosos dins d'espais naturals protegits.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3155

Data del DOGV
:   05-01-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1997/12862


Data del document
:   10-12-1997

Organisme emissor
:   Conselleria de Medi Ambient

Tipus de document
:   Ordre

Correcció d'errades

ORDRE de 10 de desembre de 1997, de la Conselleria de Medi Ambient, per la qual es convoquen subvencions destinades a projectes d'educació ambiental als municipis inclosos dins d'espais naturals protegits. [97/X12684]
  
Els parcs i paratges són declarats com a tals pel seu interès mediambiental, pels seus concrets i singulars valors científics, paisatgístics i educatius. La seua finalitat és la conservació de la flora, fauna, diversitat genètica i constitució geomorfològica.
  
La Conselleria de Medi Ambient té com a objectiu, dins del programa d'educació ambiental, potenciar el coneixement de l'entorn natural per a promoure la presa de consciència respecte a la importància de la conservació del medi ambient, tot generant l'adopció de maneres de vida que permeten un equilibri més harmònic.
  
En virtut d'això, a proposta de la Direcció General d'Educació Ambiental, d'acord amb les atribucions que em confereix l'article 35 de la Llei 5/1983, de Govern Valencià, com també l'article 47.3 de la Llei d'Hisenda Pública Valenciana, aprovada pel Decret Legislatiu de 26 de juny de 1991, del Consell de la Generalitat Valenciana,
  
ORDENE
  
Primer
  
Convocar un règim de subvencions per a la realització de projectes d'educació ambiental als municipis inclosos dins dels espais naturals protegits, per un import global màxim de 05.159.243 de pessetes, a càrrec del codi línia: 403/000/98, del capítol IV del programa 442.60, Educació Ambiental, del pressupost de la Generalitat Valenciana per a 1998.
  
Segon
  
Aprovar les bases per les quals es regirà aquest règim de subvencions i que figuren com a annex a aquesta ordre.
  
Tercer
  
En virtut d'allò establit en l'Ordre de 26 de setembre de 1996, de la Conselleria d'Economia i Hisenda, sobre tramitació anticipada d'expedients de despesa, aquesta convocatòria estarà condicionada a l'existència, en el pressupost per a 1998, de crèdit suficient i adequat.
  
DISPOSICIONS FINALS
  
Primera
  
Per al desenvolupament i execució d'allò disposat en aquesta ordre, es faculta la directora general d'Educació Ambiental per a dictar les resolucions necessàries per a la seua aplicació.
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, es podrà interposar recurs contenciós administratiu en el termini de dos mesos, comptador des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició del mencionat recurs requerirà la comunicació prèvia a la Conselleria de Medi Ambient.
  
Tot això, de conformitat amb allò previst en els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 10 de desembre de 1997
  
El conseller de Medi Ambient,
  
JOSÉ MANUEL CASTELLÁ ALMIÑANA
  
Annex I
  
Bases per les quals es regula la convocatòria de subvencions destinades a projectes d'educació ambiental i conservació d'espais als municipis inclosos dins d'espais naturals protegits.
  
Primera. Beneficiaris
  
Podran ser beneficiaris d'aquestes subvencions les corporacions locals el terme municipal de les quals, totalment o parcialment, estiga dins dels límits dels espais naturals protegits declarats per la Generalitat Valenciana.
  
Segona. Objecte i actuacions que s'han de realitzar
  
Les subvencions es destinaran a la realització d'activitats en matèria d'educació ambiental als municipis inclosos dins d'espais naturals protegits.
  
Seran objecte d'ajuda les següents actuacions:
  
Aquells projectes d'educació ambiental que consideren l'Agenda 21 i les seues aplicacions per al seu entorn local.
  
Aquells projectes d'educació ambiental no formal, que tinguen incidència en l'espai natural protegit.
  
Aquells projectes encaminats a la sensibilització de la població local.
  
Realització de cursos d'educació ambiental per a la població local.
  
Realització d'activitats dirigides al manteniment i funcionament dels centres d'informació dels espais protegits.
  
S'hi consideraran aquelles activitats realitzades des de l'u de gener de 1998.
  
Tercera. Àmbit d'aplicació
  
Municipis inclosos dins dels espais naturals protegits de la Comunitat Valenciana.
  
Quarta. Quanties de les ajudes
  
Quantia màxima de 2.000.000 de pessetes per sol·licitant, quantitat que en cap cas no suposarà més del 75% del cost de l'activitat realitzada.
  
La resolució de concessió determinarà el cost màxim aprovat, el percentatge de subvenció sobre el dit cost i l'import de l'ajuda.
  
Despeses subvencionables:
  
- Materials didàctics i fungibles
  
- Honoraris de personal docent i monitors: fins 3.000 PTA/hora amb un màxim de 20.000 PTA/dia.
  
- Indemnitzacions per quilometratge del personal docent, monitors, etc.: fins 25 PTA/km.
  
- Dietes del personal docent i monitors: fins 4.000 PTA/dia per a restauració i 6.000 PTA/dia per a allotjament.
  
- Publicitat i captació de participants: fins 100.000 PTA.
  
- Lloguer d'equips didàctics: fins 5.000 PTA per cada activitat.
  
- Despeses de transport de participants, per a la realització d'activitats: fins 1.500 PTA per persona i activitat.
  
-·Despeses de manteniment i funcionament dels centres d'informació dels espais protegits.
  
No podran ser objecte d'aquestes subvencions les despeses d'adquisició de material inventariable ni les de construcció, reforma i equipaments i qualssevol altres que constituïsquen inversions reals o de caràcter permanent.
  
Cinquena. Sol·licituds i documentació
  
1. Les sol·licituds es formalitzaran en una instància degudament emplenada, segons el model que figura com a annex II d'aquesta ordre, i es dirigiran a la directora general d'Educació Ambiental.
  
2. Les corporacions locals presentaran les sol·licituds en el Registre General de la Conselleria de Medi Ambient, situat al carrer d'Arquitecte Alfaro, núm. 39 de València; en els serveis territorials d'aquesta a
  
- Alacant, carrer de Churruca, 29
  
- Castelló, avda. Germans Bou, 47
  
- València, carrer de Gregorio Gea, 27
  
o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. El termini de presentació d'instàncies serà d'un mes comptador a partir de l'endemà de la publicació d'aquesta ordre en el Diari Oficial de la Generalitat Valenciana.
  
4. L'admissió a tràmit d'una sol·licitud de subvenció no generarà cap compromís de concessió d'aquella.
  
5. La documentació que han de presentar les corporacions locals interessades, junt amb la instància, per a sol·licitar les ajudes serà la següent:
  
Acord del ple de la corporació local pel qual s'aprova la sol·licitud de subvenció, que necessàriament haurà d'incloure els següents extrems:
  
- Memòria del projecte d'activitat proposat, que indique objectius, metodologia, àmbit de desenvolupament, termini i altres dades interès.
  
- Pressupost, per conceptes, de les despeses del projecte.
  
- Compromís que l'execució del projecte aprovat s'adaptarà a les condicions establides pels serveis tècnics de la Conselleria.
  
- Compromís de comunicar l'existència d'ajudes concedides per altres ens públics per a la mateixa finalitat.
  
- Compromís que el projecte serà executat i que es remetrà la documentació justificativa de la despesa abans de l'1 de novembre de 1998.
  
- Compromís de cessió d'ús i explotació del producte obtingut a favor de la Generalitat Valenciana.
  
Codi d'identificació fiscal.
  
c) Alta de tercers degudament emplenat, segons el model que figura com a annex III d'aquesta ordre.
  
Sisena. Valoració i tràmit
  
1. La valoració dels expedients la farà una comissió avaluadora, integrada per la directora general d'Educació Ambiental, o persona en qui hi delegue, que n'exercirà la presidència, els tres directors territorials, o persona en qui hi deleguen, dos tècnics designats per la directora general i un representant de la Secretaria General Administrativa, que actuarà com a secretari de la comissió avaluadora.
  
Per a la concessió de l'ajuda es prendran en compte els següents criteris de valoració en l'ordre següent:
  
El cost i l'eficàcia del projecte.
  
Difusió de les activitats a tots els sectors de població del municipi.
  
Activitat integrada en un programa anual i no considerada com a puntual.
  
Experiència innovadora.
  
3. Després d'avaluades les sol·licituds i immediatament abans de redactar la proposta de resolució, es posarà de manifest l'expedient a les persones interessades i se'ls concedirà un termini de deu dies perquè hi presenten al·legacions. Després de transcorregut aquest termini, la directora general d'Educació Ambiental elevarà la proposta, que contindrà les sol·licituds elegides i l'import de les ajudes, els criteris aplicats i les sol·licituds desestimades al conseller de Medi Ambient.
  
4. La resolució definitiva dictada pel conseller serà publicada en el Diari Oficial de la Generalitat Valenciana.
  
5. Contra la resolució de concessió o denegació d'ajudes, les persones interessades podran interposar un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, comptador des de la publicació en el Diari Oficial de la Generalitat Valenciana, de conformitat amb el que disposen els articles 58 i següents de la Llei de la Jurisdicció Contenciosa Administrativa, de 26 de desembre de 1956, després de la comunicació a la Conselleria de Medi Ambient, segons disposa l'article 110.3 de la Llei 30/1992, de 26 de novembre.
  
6. La sol·licitud es considerarà desestimada si la seua resolució no es produeix en el termini de tres mesos des de la finalització del termini de presentació d'instàncies.
  
7. Els beneficiaris de les subvencions podran renunciar-hi expressament en el termini de deu dies a partir de l'endemà de la publicació de la resolució de concessió.
  
Setena. Obligacions dels beneficiaris
  
Els beneficiaris de les subvencions hauran de:
  
Trobar-se en la situació que legitima la seua concessió.
  
2. Complir els requisits i condicions que comporta la concessió o gaudi de l'ajuda.
  
3. La submissió a les actuacions de control financer que corresponen a la Intervenció General en relació amb les subvencions i ajudes concedides.
  
4. Comunicar, en qualsevol moment de la vigència de l'expedient, altres ajudes publicades sol·licitades o concedides per al mateix projecte.
  
Fer constar en tota informació o documentació pròpia de l'activitat que aquesta està subvencionada per la Conselleria de Medi Ambient.
  
No tenir deutes pendents amb la Generalitat Valenciana.
  
Vuitena. Procediment de pagament
  
Pagament total quan es justifique el compliment d'allò convingut.
  
Novena. Execució i justificació de les actuacions que s'han de realitzar
  
Els projectes subvencionats s'executaran i es remetrà la documentació justificativa de la despesa abans de l'u d'octubre.
  
Per a justificar-ne l'execució s'haurà de presentar una memòria en què es descriguen les activitats que s'han desenvolupat i els documents que n'acrediten l'efectiva realització. Per a la justificació dels fons aplicats, la corporació local remetrà a la Direcció General d'Educació Ambiental una fotocòpia compulsada del document comptable de reconeixement de l'obligació i pagament (OP) de les despeses totals realitzades en l'activitat subvencionada, com també una còpia compulsada de la factura o nòmina corresponent. En aquelles activitats en què es requerisca contractar personal, s'adjuntarà una còpia compulsada del contracte, de les nòmines, degudament signades per l'interessat, i dels models Tc/1 i Tc/2 de la Seguretat Social segellats per l'entitat bancària.
  
Desena. Reintegrament de quantitats
  
1. Segons estableix l'article 47.9 del text refós de la Llei d'Hisenda Pública de la Generalitat Valenciana, escaurà el reintegrament de les quantitats percebudes i l'exigència de interès de demora des del moment del pagament de l'ajuda en els següents casos:
  
Incompliment de l'obligació de justificació.
  
Obtenir la subvenció sense reunir-hi les condicions requerides.
  
Incompliment de la finalitat per a la qual la subvenció va ser concedida.
  
Incompliment de les condicions imposades als beneficiaris per raó de la concessió de la subvenció.